2010D0024 — LV — 31.12.2012 — 001.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

par to, kā pagaidām sadala Eiropas Centrālās bankas ienākumus no apgrozībā esošajām euro banknotēm un vērtspapīru tirgu programmas ietvaros nopirktajiem vērtspapīriem

Grozīta ar:

▼B

EIROPAS CENTRĀLĀS BANKAS LĒMUMS

(2010. gada 25. novembris)

par to, kā pagaidām sadala Eiropas Centrālās bankas ienākumus no apgrozībā esošajām euro banknotēm un vērtspapīru tirgu programmas ietvaros nopirktajiem vērtspapīriem

(pārstrādāta versija)

(ECB/2010/24)

(2011/10/ES)

Nosakot ECB tīro peļņu, ko pārskaita vispārējo rezervju fondā saskaņā ar ECBS Statūtu 33.1. pantu, ECB Padomei jāņem vērā, ka peļņas daļa, kura atbilst ienākumiem no euro banknotēm apgrozībā un ienākumiem no VTP vērtspapīriem, pilnā apmērā jāsadala NCB,

Sadalot ECB ienākumus no euro banknotēm apgrozībā un ECB ienākumus no VTP vērtspapīriem, ECB ņem vērā savu gada finanšu rezultāta aplēsi, kurā paredzēta vajadzība piešķirt līdzekļus valūtas kursa riska, procentu likmju riska, kredītriska un zelta cenas riska uzkrājumam un iespēja izmantot uzkrājumus, kas var būt nepieciešami, lai segtu sagaidāmos izdevumus.

Tāpat ECB ienākumi no vērtspapīriem, kas nopirkti vērtspapīru tirgu programmas ietvaros (VTP), parasti jāsadala NCB proporcionāli to daļām parakstītā kapitāla atslēgā tajā finanšu gadā, kurā ienākumi uzkrājušies.

Lēmuma ECB/2010/23 7. apsvērums nosaka, ka ienākumi, kas ECB uzkrājas par atlīdzību par tās Eurosistēmas iekšējām prasībām pret NCB, kas saistītas ar tās daļu no euro banknotēm apgrozībā, saskaņā ar ECB Padomes lēmumiem parasti sadala NCB proporcionāli to daļām parakstītā kapitāla atslēgā tajā finanšu gadā, kurā ienākumi uzkrājušies.

2010. gada 13. decembra Lēmums ECB/2010/29 par euro banknošu emisiju ( 3 ) nosaka apgrozībā esošo euro banknošu sadali NCB proporcionāli to apmaksātajām daļām ECB kapitālā. Lēmuma ECB/2010/29 4. pants un tā pielikums piešķir ECB 8 % no apgrozībā esošo euro banknošu kopējās vērtības. ECB proporcionāli NCB daļām parakstītā kapitāla atslēgā ir Eurosistēmas iekšējās prasības pret NCB, kuru vērtība ir līdzvērtīga tās emitēto euro banknošu vērtībai.

2005. gada 17. novembra Lēmums ECB/2005/11 par Eiropas Centrālās bankas ienākuma no apgrozībā esošajām euro banknotēm sadali iesaistīto dalībvalstu centrālajām bankām ( 1 ) būtiski jāgroza, lai ņemtu vērā to Eiropas Centrālās bankas (ECB) ienākumu sadali, kuri gūti no vērtspapīriem, kas nopirkti saskaņā ar 2010. gada 14. maija Lēmumu ECB/2010/5, ar ko izveido vērtspapīru tirgu programmu ( 2 ). Tas jāpārstrādā skaidrības nolūkā.

1. pants

Definīcijas

Šajā lēmumā:

“ECB ienākumi no euro banknotēm apgrozībā” : ienākumi, kas ECB uzkrājas par atlīdzību par tās Eurosistēmas iekšējām prasībām pret NCB, kas saistītas ar tās daļu no euro banknotēm apgrozībā, piemērojot Lēmuma ECB/2010/23 2. pantu;

“ECB ienākumi no VTP vērtspapīriem” : neto ienākumi no vērtspapīriem, ko ECB saskaņā ar Lēmumu ECB/2010/5 nopirkusi VTP ietvaros.

2. pants

ECB ienākumu no euro banknotēm apgrozībā un ECB ienākumu no VTP vērtspapīriem pagaidu sadale

1. ECB ienākumi no banknotēm apgrozībā un ECB ienākumi no VTP vērtspapīriem NCB pienākas tajā pašā gadā, kurā tie uzkrājušies, un tos NCB sadala proporcionāli NCB apmaksātajām daļām ECB parakstītajā kapitālā.

▼M1

2. Ja ECB Padome nav lēmusi citādi, ECB savus ienākumus, kas finanšu gadā uzkrāti no euro banknotēm apgrozībā un gūti no VTP vērtspapīriem, NCB sadala nākamā gada janvāra pēdējā darbadienā.

3. ECB ienākumu no banknotēm summu, balstoties uz ECBS Statūtiem, var samazināt ar ECB Padomes lēmumu, ņemot vērā ECB izdevumus saistībā ar euro banknošu emisiju un apstrādi.

▼B

3. pants

Atkāpe no 2. panta

Atkāpjoties no 2. panta:

1. ECB Padome pirms finanšu gada beigām lemj par ECB ienākumu no VTP vērtspapīriem vai to daļas un, vajadzības gadījumā, ECB ienākumu no euro banknotēm apgrozībā vai to daļas paturēšanu, ciktāl tas vajadzīgs, lai nodrošinātu, ka sadalīto ienākumu summa nav lielāka par ECB tīro peļņu šajā gadā. Šādus lēmumus pieņem, ja, balstoties uz ECB valdes pamatotu aplēsi, ECB Padome sagaida, ka ECB gadā kopā būs zaudējumi vai ka tai būs gada tīrā peļņa, kas ir mazāka nekā ECB ienākumu no euro banknotēm apgrozībā aplēstā summa vai ECB ienākumu no VTP vērtspapīriem aplēstā summa.